CELEX: 62016CN0185
Language: bg
Date: 2016-03-29 00:00:00
Title: Дело C-185/16 SA: Искане за овластяване за налагане на запор, подадено на 29 март 2016 г. — Yukos Universal Ltd/Европейска инвестиционна банка

17.5.2016   
            
            
               BG
            
            
               Официален вестник на Европейския съюз
            
            
               C 175/15
            
         Искане за овластяване за налагане на запор, подадено на 29 март 2016 г. — Yukos Universal Ltd/Европейска инвестиционна банка
   (Дело C-185/16 SA)
   (2016/C 175/17)
   Език на производството: френски
   
      Страни
   
   
      Молител: Yukos Universal Ltd (представител: H. Boularbah, avocat)
   
      Ответник: Европейска инвестиционна банка
   
      Искания на молителя
   
   Молителят иска от Съда:
   
               —
            
            
               да разпореди на Европейската инвестиционна банка да декларира основанията, размерите и условията на вземанията на Руската федерация към нея;
            
         
               —
            
            
               да овласти YUL да извърши обезпечителен запор и изпълнение в рамките на Европейската инвестиционна банка по отношение на тези вземания, най-малкото относно сумите, които Европейската инвестиционна банка, в качеството ѝ на издател на облигации, записани от Руската федерация, дължи или ще дължи в бъдеще на Руската федерация, включително и лихвите по тези задължения и тяхното плащане съгласно условията, определени в договора/договорите или проспекта/проспектите, приложими в случая, до размера от 1 690 886 892,20 EUR (размер на вземането на YUL по отношение на Руската федерация), включващ главното задължение и лихвите, под условие на евентуална преоценка в хода на производството;
            
         
               —
            
            
               във всички случаи, да осъди Европейската инвестиционна банка да заплати разноските в настоящото производство.